چوڕە
چوڕە (بە فارسی: چکاوک)، (بە لاتین: Lark)، (بە عەرەبی: قبرة) ئەم باڵندانە خۆش ئاوازن. پەڕوباڵیان قاوەیی ڕێ-ڕێیە. زیاتر لە سەر ئەرزن و پێڕۆن. قامکی پشتەوەی لاقیان درێژ و ڕاست و نینۆک تیژە. زیاتر بە گەل دەژین. کەم وا ھەیە نێر و مێیان وێک نەچن. لە سەر ئەرز ھێلانە ساز دەکەن. دانەوێڵە، جڕو جانەوەر، کرم و... دەخۆن.

ناوەکانی تر 
جڕە، جککە، جککە بۆرە، چوڕڕە، قازلاخ، قازەڵاخ ،

جۆرەکان 
جۆرەکانی ئەم باڵندانە بریتین لە:
 چوڕە پۆپنەکی
 چوڕە دندووک درێژ
 چوڕە سەیرەیی
 چوڕە گەڵوازە
 چوڕە مل ڕەشە
 چوڕە ھیندی
 چوڕەی ئاسمانی بچووک
 چوڕەی ئاسمانی گەوھرە
 چوڕەی باڵ سپی
 چوڕەی بیابانی
 چوڕەی بیابانی کلک ڕەش
 چوڕەی پەنجە کورت
 چوڕەی پەنجە کورتی بچووک
 چوڕەی پەنجە کورتی ھیوم
 چوڕەی داران
 چوڕەی ڕەش
 سریلە

بڵاوە 
ئەم باڵندانە زۆرتر لە نیمەگۆی ڕۆژھەڵاتدا دەژین. بەناوبانگ ترین جۆری چوڕە، چوڕەی ئاسمانییە، کە لە سەرتاسەری ئەورووپا و بەشێک لە ئاسیا، بۆ وێنە کوردستان دەبینرێت.

ھێلانە و ھێلکە کردن 
چوڕە ھێلانەکەی بە موو، پڕوپووش و شیتاڵ دروست دەکا. پاش جووت بوون چوڕەی مێ ٤-٥ ھێلکە دەکا، ھیلکەی بۆری نیشانە قاوەیی. پێدەچێ لە وەرزێکدا بتوانێ دوو جوجک بەخێو بکا.

سەرچاوەکان 
 فەرھەنگی باڵندەی ئەحمەد بەحری
 ویکیپیدیای فارسی

چوڕھ
چوڕە